
DE 


SQUE ad paucos noviſſimè elapſos an- 
nos, vocabulum Calor, non ſolum inter 
vulgus hominum, verum etiam inter philoſo- 
phos, utplurimum duplicem fignificationem 
habuerat : eo enim utrique defignarunt cum 
ſenſationem ipſam, tum etiam principium 
incognitum a quo ea ſenſatio excitatur. Con- 
fuſio oritura ex hoc terminorum abuſu poſtu- 
lavit, ut cauſa et effectus diverſis vocabulis 
exprimerentur, et jhinc apud philoſophos Gal- 
A licos, 

licos, in nupera nomenclature chemicæ refor- 
matione, principium incognitum Calorique au- 
divit. Quoniam hic terminus nunc ſatis per- 
crebuit, adeo ut in omnium fere ore verſetur, 
eo in ſequenti diſſertatione, mutata tantum 
terminatione, utar; et per Caloricum eam cau- 
ſam incognitam exprimere intelligar, cujus 
aliquos efſectus inveſtigare mihi propono. 


Licet homines neceſſariò, in omni ævo, plu- 
rima calorici phenomena obſervaverint, et 


probe perceperint quòd natura operatione ejus 


indigeret, ad ſuas varias functiones obeundas, 


ad vitam ipſam fovendam, et ad vitæ neceſſa- 
ria ſuppeditanda, noſtri tamen temporis philo- 
ſophis contigit accuratius et plenius inveſti- 
gare, ſi non naturam, at phænomena ſaltem 


ejus et modum exiſtentiæ. 


2 


De natura calorici plurimæ jamdudum ex- 
titere controverſiæ, que nec adhuc omnino 
dirimuntur ; quippe quoniam id ex effectibus 
ſuis ſolummodo cognoſcimus, de his ipfis tan- 


tum, et de legibus quibus -reguntur, pro certo 
concludere 


a 

concludere licet. Nec tamen magis obflat 
ſcientiz noſtræ quoad eſſectus hujuſce prin- 
cipii, quod natura ejus haud innoteſcat, 
quam inveſtigationibus de legibus et affec- 
tionibus gravitatis, aut coheſionis, licèt cau- 
ſæ harum poteſtatum denſiſſimis tenebris in- 
volvantur. Nam fi ex accurata et diligenti 
phænomenorum fimpliciorum obſervatione 
leges certæ et ſtabiles erui poſſint, quæ ubique 
et in omni caſu obtinere inveniantur, vere 
philoſophiæ conſentaneum eſt has tanquam 
leges nature generales aſſumere, et earum ope 


phenomena magis complexa explicare. 


Ex ſupra dictis patet, caloricum, nul- 
lis definiendum verbis, deſcribendum tantum 
eſſe enumeratione effectuum ejus, et prout 
noſtra notio generalis cauſ ignotæ his effec- 
bus optimè quadrat, eam bene fundatam eſſe 
concludimus. Hi effectus ſunt prope infiniti, 
et mihi nec eſt conſilium, nec etiam facultas, 
plenam eorum enumerationem inire ; fed ge- 
neraliores aliquot tantum, qui majoris ſunt 


momenti, confiderabo, et his, quam dilucide 
potero, 

potero, explicatis, cæteri, ut ſpero, quamvis 
nature magils reconditæ, intellectu faciliores 


reddentur. 


Ex opinionibus variis de natura calorici, 
duæ tantum attentionem merentur. Secun- 
dum aliquos eſt ſubſtantia abundè per omnia 
diffuſa, quæ divers quantitate, vel actione ſua, 
plurima phænomena producit. Nonnulli vero 
putant nullam talem exiſtere ſubſtantiam, ſed 
calorem eſſe tantummodo effectum motus in cor- 
poribus. Poſterior opinio, licet ſummi VERULA- 
MII, nunquam bene fundata eſt, nec phæno- 
menorum explicationem adæquatam præbet; 
et nuper inventa viderentur confirmare Box R- 
HAAVII notionem, caloricum ſeilicet eſſe ſub- 
ſtantiam, five fluidum ſui generis. Confitendum 
autem eſt quod, in præſenti notitiæ noſtræ ſta- 
tu, utramvis harum opinionum quis admittat, 
invenietur eſſe tantum conjectura, ſeu hypo- 
theſis mera, nulli ſatis ſtabili rationi inſiſtens, 
quoniam res de quo agitur ſenſuum noſtrorum 
evidentiam effugit, et mentis acie ſolum attin- 
gitur. 
| Attamen 


* 

Attamen inter omnes ferè hodiernos philo- 
ſophos jam conſenſum eſt, caloricum eſſe flui- 
dum ſui generis, quod quantitate ſua diverſos 


effectus producit, quamvis non æquè conſtat 
an hoc efficit actione ſua, an ipſum ſicut cæte- 


ra corpora afficitur certis potentiis, viribus ſci- 
licet attractionis et repulſionis. In hanc ſenten- 
tiam igitur, auctoritate tot maximi nominis vi- 
rorum ſuſtentatam, ire mecum decrevi, excer- 
pens ſedulò quæcunque mihi videntur notatu 
digniſſima, quæque argumento quod trac- 
tandum ſufcepi plus luminis attulerunt. 


Varize hypotheſes nuperæ de natura et com- 
poſitione calorici, quamvis ingenioſæ et apprimè 
confictze, parum quidem proſunt, et delectatio- 
nem potius quam ſcientiam promovent. Hæc 
materies ſubtilis forſan noſtras inveſtigationes 
perpetuò effugiet. Hoc tamen ex quotidiana 
experientia apparet, quod ſolis radii calorem 
edunt actione tua, quocunque modo hoc fit, et 
quod caloret lux viderentur eſſe effectus calorici, 
ſi modo quantitas ejus, vel actio, ſatis aucta fit. 
Ex priore obſervatione deducitur, quod ſol eſt 


origo 

origo et fons calorici, et hoc, adeo experientiæ 
noſtræ conſentaneum, in omni evo creditum 
eſt. Hæc opinio confirmari videtur actione 
ſpeculi concavi, in cujus foco radii ſolares ca- 
lorem quam maximum, ſeu actionem violen- 
tiſſimam, excitant. Obſervandum eſt tamen, 
quod radii ſolares vix ullam actionem produ- 
cunt, vel tranſeuntes per medium tranſparens, 
ſicut aërem, aquam, &c. vel etiam in foco ſpe- 
culi, ni in corpus opacum impingant. Nam 
licèt varia corpora ſtatim comburantur, vel 
diſſipentur, in foco ſpeculi, a quo radii ſolares 
colliguntur, tamen nec atr ipſe afficitur, nec e- 
tiam aqua, donec lignum vel quodvis corpus 
opacum in foco ponatur, et tunc aër rarefit et 
2qua bullit. Ex hoc concludere licet caloricum 
ipſum non preexiſtere in radus ſolaribus, et 
verze. philoſophiæ magis congruit inferre, quod 
lux, operatione ſu in corpora opaca, vel calo- 
ricum combinatione quavis generat, vel ſal- 
tem actionem ejus excitat. Priorem opinio- 
nem protulit Dominus DE Luc, qui conficit 
caloricum componi ex luce et baſi ignota.— 


Hanc compoſitionem ex hoc probare conatur, 
quòd 

quod in eodem loco, per idem anni tempus, 
vel in diverſis locis ejuſdem latitudinis, mani - 
feſtæ temperiei differentiæ exiſtunt ; et has o- 
riri putat ex variabili quantitate hujuſce baſis 
in eodem loco, et magis etiam in diverlis locis 
ob ſoli varietates. Conjicit præterea calori- 
cum hoc novum formari in plagis inferiori- 
bus atmoſpheræ, et ob variabilem hujuſce ſta- 
tum, augeri vel minui quantitatem dictæ baſis, 


et exinde etiam productionis calorici. 


Ex 1iiſdem cauſis quoque, ſecundum hunc 
virum ingenioſum, ratio petenda eſt minoris 
temperiei partium ſuperiorum atmoſpheræ. 
Sed confitendum eſt hanc compoſitionem eſſe 
tantum conjecturalem, et vix ullis argumentis 
probabilibus fundatam. Nam nec exiſtentia 
baſis hujuſce probatur, nec etiam ex analogia 
quavis inferri poteſt. Argumenta ab evo alla- 
ta nihil probant, nam phenomena explica- 
tionem multo faciliorem admittunt, quam ut 
ad baſis ignotæ variationem imaginariam de- 


CUrramus. 


Haud 

HFaud ab hac multopere abſimilem theoriam 
efformavit cel. Doctor Hur roN, qui opinatur 
lucem in corpora receptam commutari in calo- 
rem, nam ſecundum illum calor eſt combina- 
tio fubſtantiæ ſolaris cum materia gravitante. 
Quis non hic agnoſcit conſimilem prolem ac 
phlogiſton illud decantatum, toties jactatum, tot 
variis formis donatum, nuper vero tam acer- 
rime oppugnatum ? Ambo, uti videretur, ſimili 
tato edita ſunt in lucem, ambo æquè immatura 
morte peritura. Argumenta ejus, quamvis 
ſpecioſa, principio haud fatis valido inſiſtunt; 
nam gratis ſumit hanc commutationem mu- 
tuam lucis et caloris: quinetiam ex experimento 
quodam, nec quidem ſatis accurato, infert, 
ex ſpeciebus lucis homogeneæ, lucem rubram ta- 
cilius hanc commutationem pati, omnium vero 
facillimè lucem quam dixit inviſibilem. Hæc 
omnis ratiocinatio ſane videretur eſſe petitio 
principii, quo denegato tota fabrica corruerit. Si 
vero ſecundum philoſophos ferè omnes hujuſce 
ævi admittamus caloricum eſſe ſubſtantiam 
fluidam, data quantitas hujuſce ſubſtantiæ eoſ- 


dem effectus ſemper producet, varia diſtribu- 
tione 

tione vel actione ſua; nec crit neceſſe ut 
defectus ejus, potius quam ullius alius mate- 
riei, perpetuò ſuppleatur nova productione, 
quum non interitum, ſed novas combina- 
tiones, ſubit. Hoc magis convenit ſimplicita- 
ti legum naturæ. In pluribus certè operationi- 
bus, ut combuſtione, miſtura, frictione, conge- 
latione aquæ, &c. uti infra videbimus, magna 
quantitas calorici evolvitur, ac ſenſibilis fit; et 
vix quiſquam nunc putat hujuſce ullam par- 
tem produci de novo, ſed ex ſede ſak tantum 
pelli, ad novas combinationes formandas. Si 
autem radii ſolares inveniantur aliquid tale 
efticere, quamvis in minore gradu, eo modo, 
omnia phænomena explicationem facilem ad- 
mitterent. Ex compluribus verò experimentis 
a Doctore PRIESTLEX, Dominis, IN GEN. HoUZ, 
BERTHOLET, SCHEELE, &c. inſtitutis, patet 
quod lux directè agit in corpora, et in 11s mi- 
ras mutationes inducit. Inde plantarum color, 
actiones variæ et phenomena. Quo modo 
hæc fiunt haud adhuc compertum eſt: res 
tamen ipſa admittitur, nec ullam omnino du- 
bitationem movet. Experientia quotidiana 

B quoque 


** 
* _— 


ro DE CALORICO. 


quoque demonſtrat, actionem radiorum ſolis 
in corpora pleraque comitari augmentatione 
temperiei, et ſupra oſtendimus quod hi radii, 
utcunque collecti et condenſati, nec caloricum 

fiebant, nec phænomenon ullum producere va- 
lebant, niſi cum in corpus opacum inciderent. 


Quare ergo non hie attribuimus et auctam 
temperiem, ut et cætera phenomena, actioni 5 
radiorum ſolis, quibus corpora ita afficiuntur ut 
caloricum, quod plurimum continebant, evolva- 
tur, licet modum quo hoc fit ignoremus ? Cor- 
pora pleraque radios ſolis recipiunt intra parti- 
culas ſuas, et ex his plura obſervantur lucem 
emittere in tenebris, et multo magis dum cale- 
fiunt. Anne igitur caloricum et lux ſe mu- 
tuo expellunt ? vel anne minuitur capacitas 
corporum, qua caloricum inter particulas ſuas 
continent, in ratione directa quantitatis- lucis 
ab 115 receptz ? Hæc alus conſideranda relin- 


quo, dum ad res magis compertas tranſeo. 


Ex experientia ſatis ampla innoteſcit ple- 


raque corpora triphcis ſtatus exiſtentiæ ca- 
| pacia 

pacia eſſe, ſoliditatis nempe fluiditatis et vaporis : 
ex phænomenis autem quibuſdam obſervatis, in 
converſione ſtatiis corporum, ill. BLack bifa- 
riam diſtinxit caloricum, vel, ſicut ille nomin- 
avit, calorem, in latentem ſcilicèt et ſenſibilem. 


De his mox dicendum eſt, hic tantùm ob- 
ſervarem, ex hujuſce ſummi philoſophi expe- 
rimentis evidentiſſimè conſtare, quod hæ diver- 
ſe modificationes corporum pendent ex varia 
proportione, in qua cum calorico combinan- 
tur, vel ſaltem id inter particulas ſuas conti- - 
nent: ſic glacies, auctà quantitate calorici, a- 
qua fit, et ſimiliter aqua, auctà etiam ejuſdem 
quantitate, vapor fit. Et licèt ad has mutatio- 
nes efficiendas additio vel ſeparatio magna 
quantitatis calorici requiratur, tamen præſens 
an abſens, haud effectibus uſitatis detegitur, uti 
infra fuſius oſtendam. Hzaec fuit cauſa quare 
cel. Inventor caloricum latens appellare voluit, 
nomen certe non abs re inditum, quamvis a quo- 
piam objici poſſit caloricum, etiam in hoc ca- 
ſu, nullo modo latere, quum ei corpora debent 
ſtatum ſuum exiſtentiæ, eo enim detracto, ſta- 

tus illico mutatur. Quamvis hoc fit verum, 
nihilominus confiteri neceſſe eſt, caloricum 
nulla phænomena obvia edere, nifi quum tran- 
ſit ab uno ad aliud corpus, aut quum motum 
ſubit. Varii autem ſunt modi, infra partim 


enumerandi, quibus locum vel combinationem 


ſuam mutare cogatur, et tune ſenſibile fit, hoc 
eſt, impreſſionem ſenſibus noſtris facit, aut ta- 


lem mutationem in aliis corporibus inducit, ut 
ſenſationem a priore diverſam producant. Et 
profectò talis eſt natura calorici, ut non patere- 
tur ſe accumulari in ullo corpore, adeo ut ibi 
aliquamdliu reſtet, nec evolet ad corpora cingen- 
tia, ut ſeſe per ea diffundat, donec ad equi- 
librium reducatur. III. BoERHAAVIUs olim 
hoc equilibrium calorici probavit, et nunc tam 
bene innoteſcit, ut mihi non ſit neceſſe tempus 
terere, in rationibus reddendis ad ei majorem 
fidem dandam: facile verò conſtabit, ex hoc 
ſolo plurima calorici phenomena pendere, uti 
infra paſſim videre erit. Si vero caloricum hu- 
juſmodi eſſet naturæ, ut nullum talem motum 
ſubiret, tunc exiſtentia ejus nos omnino late- 
ret, et propriè dici poſſit exiſtere, in hoc caſu, 

caloricum 

caloricum latens; et fi aliqua pars ejus adeò 
moveretur ut effectus ſenſibiles produceret, ex 
his effectibus exiſtentiam hujuſce partis perci- 
peremus, et nullius præterea; et quidem ex 
nuperis experimentis ſolùm colligimus, calori- 
cum abundè exiſtere, etiamſi nullam obviam 


operationem producat. 


Temperies corporum eſt menſura calorici 
thermometro deſignata. Ex experimentis 
conſtat, corpora heterogenea requirere quanti- 
tates inequales calorici, ut eleventur ad eun- 
dem gradum temperiei, quamvis ejuidem fint 
ponderis vel magnitudinis. Exinde ſequitur 


ineſſe differentias aliquas eſſentiales in natu- 


ra corporum, unde eveniat ut eorum non— 
nulla poſſint colligere et retinere hoc prin— 
cipium, in majore quantitate quam alia. 
He potentiæ differentes nominatæ ſunt capa- 
citates corporum. Tota quantitas calorici 
contenti in corpore ullo, fi comparetur cum 
quantitate totali in alio corpore, nature diver- 
ſx, ejuſdem vero ponderis et temperiei, de- 


ſignatur caloricum ſpecificum ejus. Termini, 


temperies, 

temperies, capacitas et caloricum ſpecificum, 
relationem quamdam includunt, et ideo expri- 
muntur numeris abſtractis, quibus rationes et 


menſuræ comparative commodius notentur. 


Calor æſtimatur intenſitate ſenſationis noſtræ 
vero ſenſationes caloris et frigoris ſunt relative; 
pendent enim, cum ex æquilibrio temperiei, 
tum etiam ex ſtatu organi ſenſus. Hinc cor- 
pus idem poſſit, uno eodemque tempore, pro- 
ducere oppoſitas ſenſationes caloris et frigoris 
in manibus ejuſdem, {fi modò ſint temperiei 
diverſæ, vel fi nervos tactüs habeant varie 
prædiſpoſitos. Ob hanc imperſectionem ſen- 
ſationis, alia magis certa calorici ſenſibilis 
menſura requiritur, quam nobis ſuppeditat 


thermometrum, quo corporum temperiem me- 


= 


timur. 


Capacitas corporum æſtimari poteſt duobus 
modis, Imo, includendo corpora æquè calefacta 
in ſphæra cava glaciei, ac aquam formatam col- 
ligendo, capacitates erunt ut quantitates glaciei 


liquefactæ: vel, 2do, miſcendo corpora hete- 
rogenea 

rogenea ejuſdem ponderis, temperiei vero di- 
verſæ, et notando temperiem miſturæ, ca- 
pacitates erunt in ratione inverſa muta- 
tionum temperiei, quod ſequenti modo de- 
monſtrari poſſit. Sit x capacitas et m tem- 
peries corporis cujuſvis (A); ſit y capacitas et 
n temperies alifis corporis (B), ejuſdem pon- 
deris, et ſit e temperies communis eorum poſt 
mixturam, totum caloricum corporis A erit 
ut xm, et caloricum corporis B erit ut yn, quæ 
poſt mixturam fient xc, ye; ſed xm-+yn==xc+ 
ye, inde habemus XM—XC=yC—yn; hæc æqua- 
tio ad analogiam redacta dabit x: y : : n: 
m c, id eſt, capacitates erunt in ratione inverſa 
mutationum temperiei. Hæc ratiocinatio ſe- 
quenti experimento confirmatur, miſceatur li- 
bra glaciei ad 322 (m) cum libra antimonit 
calcinati ad 17 (Sn), mixturæ temperies erit 
tere 29 (=c); habemus nunc x: y: : c—n: 
m—c; hoc eſt, Xx: y : 29—17 (2): 32—29 
(=3). ergo x: y: : 12: 3, ſeu ut 4: 1; capa- 
citates ergo glaciei et antimonii calcinati ſunt 
WES: 1. Simili modo inveniantur rationes quas 


capacitates corporum quorumvis habent inter 


ſe. 


Quantitas 

"EE; calorici quam continet corpus 
quodyis pendet ex capacitate et temperie ejus; 
nam ſi detur temperies, caloricum erit ut ca- 
pacitas, et ſi capacſtas detur, erit ut temperies, 
ergo neutro dato, erit ut numerus qui prodit ex 
multiplicatione capacitatis et temperiei; quod 
itaque ſupra aſſumitur. Cuivis obvium erit 
calorificum ſpecificum (xc) corporis A, fore ad 
calorificum ſpecificum (yc) corporis B, ut ca- 


pacitates eorum x: y. Nam xc: ye: x: y. 


quod etiam obtinet univerſaliter, quoniam dif- 


ferentiæ hic pendent omnino ex capacitatibus, 
et eſfectus erunt ſemper ut cauſæ eorum. Ob 
has capacitatum differentias, æquales quanti- 
tates calorici non ſufficient elevare, per totidem 
gradus temperiei, corpora diverſæ naturæ et 
ejuſdem ponderis: mutationes autem productæ 
in eorum temperie erunt in ratione inverſa 
capacitatis eorum. Sint enim capacitates 
x, Y, et ſint m, n, mutationes temperiei, tum 
mx ny et m: n: k. 

Temperies corporum pendet ex quantitate 
calorici ab eis contenti, et quoque ex ca- 
pacitate eorum; nam, calorico dato, temperies 

/ | | augetur 

augetur aut minuitur, prout capacitas minuitur 
aut augetur, et capacitate data, temperies auge- 
tur in eadem ratione qua caloricum augetur, 
temperies ergo erit ut quotum calorici diviſi per 
temperiem. Sit temperies T, caloricum C, et ca- 


pacitas B, data C, T erit inverse ut B, et data B, 


T erit ut C, neutrà vero data, T erit ut © 5 


ergo erit ut TX B. Si ergo duo quzvis corpora 
(A. a.), ejuſdem maſſe, æquales contineant 
quantitates calorici, habebunt temperies et ca- 


pacitates ſuas reciprocè proportionales: nam 
cum CS c. TxB=txb. ergo T: t:: b: B. 


Ex his que ſupra expoſuimus patet, tempe- 
ries corporum variari poſſe vel mutatione na- 
turæ eorum, aut, quod eodem redit, capacita- 
tis, vel augendo aut minuendo caloricum ab 
11s contentum. Ideoque ſi, ſecundum cel. Doc- 
torem CRAWFORD, capacitates corporutn unt 
exedem, quamdiu ſtatum ſuum exiſtentiæ im- 
mutatum retinent, ſequetur quod in corporibus 
quibuſvis, quantitas calorici variari poteſt in 
infinitum, ſtatu manente, ſine variata capa- 


citate, et temperies quoque paſſibus æquis 
0 com 

cum calorico progredientur. Hæc Doctoris 
CRawroRD opinio, reſpectu capacitatum im- 
mutabilitatis, ſtatu manente, deducta ab illo 
ex experimentis quibuſdam, ſatis quidem ac- 
curatè inſtitutis, mirum in modum auxiliatur 
inveſtigationibus noſtris ſuper his rebus; ei 
enim præcipue innituntur plurimi calculi, qui-— 
bus corporum capacitates, gradum abſolutæ 
calorici privationis, et multas alias perutiles 
quzſtiones, id genus, eruere conamur. Hæc 
tamen capacitatis immutabilitas, ſtatu ma- 
nente, non adhuc probatur obtinere in altiori- 
bus vel inferioribus gradibus temperiei, et 
certè pluribus experimentis ſtabiliri debet, 
antequam admittatur tanquam principium ge- 


nerale. 


Utcunque hoc ſit, probatur citra omnem du- 
bitationem, corpora, in ſolita temperie atmoſ- 
pheræ, continere permagnam quantitatem ca- 
lorici, et etiam eam augeri vel minui poſſe, 
multò magis quam cuivis, primo aſpectu, cre- 
dere fas fit. Doctor PaLLas renunciat quod 


argentum vivum congelatum eſt in deſertis Si- 


berize, et ex oblervationibus Domini HuTcnins 
apud 

apud oram Hupsonr factis patet, quod ar- 
gentum vivum gelaſcit in aëre refrigerato ad 
—40? ; et major etiam frigoris gradus arte 
productus eſt ; nam cum apud oram Hupson1 
ſpiritus vini, aeri frigido expoſitus, decidiſſet 
in thermometro ad 42, ope miſturæ ex nive 
et acido ſulphurico vel ad —802 ſubſedit. Et 
longe tamen abeſt ut, hoc modo, totam calo- 
rici privationem efficeremus, nam ex calculis 
Doctoris CRAWFORD, in aere puro privatio ab- 
ſoluta calorict eſt 1500 fere gradus thermome- 
tri FARENHEITEANI infra ZERO. Quinetiam 
patet, non ſolùm ex calculis cel. NzwTon1, fed 
evidentiùs etiam ex inventione perutili ingeni- 
oſi Domini Wzpcwoop, cui acceptum re- 
ferre debemus, quod nunc poſſumus æſtimare 
temperiei gradus altiores, rem ante omnino 
incognitam, patet, inquam, caloricum poſſe 
accumulari in corporibus ad multò majorem 


gradum quam quis a priori ſuſpicaretur. 


Experientia quotidiana docet, quod caloricum 


pleraque corpora expandit, et molem eorum 


majorem reddit: huic effectui perpaucz oc- 


currund 

currunt exceptiones, et quæ videntur eſſe, ut- 
plurimum apparentes tantum ſunt ; diminutio 
enim voluminis oritur ex diſſipatione partium 
volatilium, vel ex ſtructura mutata. Huic pro- 
prietati innititur inventio thermometri, quo cor- 
porum temperiem metimur. Quoniam enim, 
uti antea diximus, ea eſt calorici natura ut 
æqualiter ſeſe per omnia corpora diffundat, do- 
nec ejuſdem fiant temperiei; et eodem tempo- 
re, ob majorem vel minorem quantitatem cjus 
quam corpora continent, moles eorum augetur 
aut minuitur, patet quod temperiei differen- 
tiz, in corporibus, æſtimari poſſint applicatione 
ejuſdem corporis, et mutationibus in mole ejus. 
Uſu compertum eſt fluida, uti argentum vi— 
vum et ſpiritus vini, optime huic conſilio in- 


{ervire. 


Dominus D Luc primus accurate inveſti- 


gavit nexum, inter calorici augmentum et ex- 
panfionem fluidorum e quibus thermometra 
fiunt: nam in miſcendo aquam gelidam et 
calidam invenit, poſtquam exceſſus calorici 
ſeſe per totum æqualiter diffudiſſet, quod 


thermometrum 

thermometrum indicaret medium arithmeti- 
cum. Doctor CRAwTORD repetiit experi- 
menta domini DE Luc, ſumma cum cura et 
judicio, ac concluſiones ejus comprobavit. 
Oſtendit nempe thermometrum ex argento vi- 
vo eſſe ſatis accuratam menſuram temperiei, 
inter puncta, quibus aqua ſolet gelaſcere et 
ebullire. Supra vero vel infra hæc puncta 
magnis variationibus et erroribus obnoxium 
eſſe probatur, et eo magis quo remotior ab his 
temperies. Thermometro autem nec calorem 
metimur; hic enim eſt ſenſatio, et diverſa oriri 
poſſit ex corporibus varus, marmore puta et 
ligno, ejuſdem licèt temperiei: nec totum ca- 
loricum ; nequaquam enim novimus totum ca- 
loricum etiam in thermometro ipſo. Sed eo 
deſignantur tantum temperie1 varietates per 
gradus certos, qui limitantur, ad ſummum, 
ſpatio inter congelationem fluidi et vaporatio- 
nem ejus. Corpora calefacta, dum medio fri- 
gidiori exponuntur, gradatim refrigerari ob- 
ſervantur; thermometri autem inventioni de- 
bemus, quod poſſumus rationem invenire, ſe- 


cundum quam hæc refrigeratio procedit. Cl. 


NEwrToON Us, 

Nzwronvs, ex experimentis optime quidem 
inſtitutis calculis ſubductis, invenit ſeriem re- 
frigerationis, in temporibus æqualibus, eſſe 
continue proportionalem. Dr MaRTINE par- 
tim aſſentitur opinioni NR w TONI; fed ex ex- 
perimentis ſuis infert ſeriem, temperie verſus 


equilibrium vergente, arithmeticam fieri. 


Quamvis omnia corpora refrigerentur ſecun- 
dum hanc legem, tempus tamen, quo duo vel 
plura corpora, ejuſdem temperiei, rediguntur 
ad temperiem frigidioris medii ambientis, ad- 
modum variatur; nam pendet partim ex na- 
tura eorum, partim ex forma et quantitate 
materiæ. In corpore quovis, materiæ quan- 
titate data, tempus refrigerationis erit inverſè 
ut ſuperficies, et ſuperficie data, erit directè 


ut quantitas materiæ, ergo neutro dato, erit 


ut quotum quantitatis materiæ diviſæ per ſu- 


perficiem. Sint x, y, diametri corporum duo— 
rum quorumvis ſimilium (A, B.) ejuſdem na- 
turæ et temperiei, quantitates materiæ erunt 


ut x* : y*, et ſuperficies erunt ut x“: y*, 


8 3 
SG woe 


7? x 
ergo, tempora refrigerationis erunt ut 7 


vel, 

vel, ut x: y, hoc eſt, ut diametri eorum. 
Ponatur e. g. A, B, eſſe cubos, et fit x, dia- 


meter prioris A, = 1, et y, diameter alterius 


a TRUE 
B,=2;. tempora refrigerationis, -- erunt 
1 


＋ : 4 ſeu 1: 2; ergo tempus, quo temperies B 
redigetur ad normam ambientis medii duplum 
erit temporis, quo temperies A eandem muta- 
tionem patietur. III. NEwronus ſuſpicatus 
eſt, hanc fermè eſſe rationem temporum, in 
quibus ſimilia corpora, ejuſdem materiæ et 
temperie!, refrigerentur, in uno eodemque 
medio frigidiori, et id ita obtinere probatur 


experimentis Doctoris MARTIN E. 


Quòd ad naturam corporum attinet, tem- 
pora quibus æquales maſlie corporum, diverſæ 
naturæ, ab iiſdem potentiis aut calefiant, aut 
refrigerentur, admodum varia inveniuutur: 
quippe que pendent omninò ex capacitatibus, 
et nullus nexus (quoad hactenus detegi poteſt), 
intercedit inter capacitates et cæteras proprie- 


tates corporum, ut denſitates, duritiem, gra- 
vitatem 

vitatem ſpecificam, &c. fed he experientia 
ſola inveniendæ ſunt. 


% 


Hic haud abſonum erit pauca dicere de illa 
facultate, qua corpora trajiciunt caloricum, ad 
equilibrium efficiendum, ſeu . qua conductores 
(ut nominantur) calorici fiunt. Hæc facultas 
videretur {equi rationem denſitatis corporum 3; 
nam quo major denfitas corporis cujuſvis, eo 
celerins caloricum tranſmittere comperitur. 
Inde cernere eſt quare corpora rara, ſpongioſa, 


moleculas ſuas longe diſſitas habentia, tam 


lentè mutationes inducant, ſeu in augendo, 


ſeu minuendo, temperiem corporum quibus ap- 


plicantur. Ob hanc cauſam, panni lanei, qui- 
bus falsò attribuitur calor ille gratus, aquilone 
aſperiùs ingruente, diu ſervant, quo minus ſo- 
lutum fuerit, fruſtum glaciei ab ipſis involu- 


tum, etiam in cubiculo calido. Verior ratio 


eſt, talia male caloricum tranſmittere, unde 


event ut potiùs impedimento ſint, quo minus 
calor a corpore ipſo genitus (ut quidam loqui 
volunt) nimia quantitate impertiatur medio 
ambienti; ut etiam officiunt æquilibrio tem- 

periei 


— 

periei orituro inter aëᷣrem calidum cubiculi et 
glaciem, quo obtinente, hec prius liquefieret. 
Sic provida rerum parens cavit, ne omnis vi- 
ta vegetabilis interiret in “ pigris ubi nulla 
*« campis arbor zſtiva recreatur aura,” quum 
eis, tempore quo perſtat intractabilis bruma, 
nivem obduxit, quæ rara, mollis, levis, ma- 
las calorici conductor, efficit ne terra nimiùm 
rigida gelu fiat, calorico nempe plurimo aeri 


frigidiſſimo impertito. 


Fluida quiderh obſervantur caloricum trant- 
mittere multò celerins quam pro ratione denſi- 
tatis eorum : fic atr ipſe, omnium fere cor- 
porum rariſſimum, eſt calorici conductor mi- 
nimè inhabilis; quoniam inter ventu atmoſphe- 
re zſtus fervidus regionum calidarum diffun- 
ditur per loca a ſole nimiùm diſtantia. Hane 
vero non agnoſcimus tanquam exceptionem le- 
gi ſuprà memorate : fluida enim tranſmittunt 
caloricum longe alia ratione ac corpora ſolida. 
Hæc differentia pendet, tum ex natura fluidi- 
tatis, tum etiam ex illa proprietate calorici qua 
corpora expandit. Iis qui phyſices ſtudio vel 

D minimum 

minimum incubuerunt bene notum eſt, corpo- 
Ta immerſa in fluida imum petere, fi modò 
majoris ſint denſitatis, fin minus æqualis vel 
minoris denſitatis ſint, uſpiam reſtant, vel ad 
ſuperiora tendunt. Utraque oriuntur ex ea- 
dem cauſa, inæqualitate nempe preſſuræ; 
fluida enim æqualiter premunt quoquoverſus, 
et in quacunque directione fiet inæqualitas 
preſſuræ, illac motus ſubſequetur. Rebus 
ita conſtitutis, liquidò patet quare moleculæ 
fluidi expanſz a calorico aſcendere cogantur, 
utpote leviores ; ut etiam molecule condenſa- 
te a frigore petant inferiora, quippe graviores. 
Ope hujuſcecirculationis, variz partes fluidi ad 
eandem temperiem reducuntur, ſeu fit additio, 
ſeu ſeparatio calorici in quavis parte ejus, ce- 
leritate mire quidem majore quam aliter fieri 
poſſet. Ni eſſet hec circulatio, non deſunt 
argumenta cur credamus quod fluida feque- 
rentur legem generalem in calorico tranſmit- 
tendo, nempe pro ratione denfitatis eorum. 
Si vero res ſe ita haberet, cuivis paulum modò 
cogitanti occurret, quanta quamque gravia in- 
commoda inde provenerint. Ut enim alia 

omittam, 

omittam, æſtate omnia fervore vehementi pa- 
riter æſtuent, acre tardius deferente immen- 
ſam quantitatem calorici tunc temporis evolu- 
tam: hyeme vero cum ſemel temperies aëris 
deſcendiſſet ad gradum 32 thermometri, nem- 
pe gradum congelationis aquæ, maria, flumi- 
na, omnes aquæ, ſuperficie tenus, gelu conſti- 
terint acuto; omnia pariter rigida fierent, quo- 
niam venti frigidi non temperarentur illa in- 
genti copia calorici quam continet aquarum 
magna vis, tranſmiſſione calorici nimis tarde 


procedente ob defectum circulationis. 


Ex experientia ſatis generali apparet quòd 
corpora fluida ſtatum eorum debent calorico; 
nam pleraque corpora ſolida, applicatà ſatis 
magna quantitate calorici, fluida fiunt, et flui- 
da viciſſim, detractà portione calorici, ſolida 
evadunt. Exinde concludere liceat quod ca- 
loricum eſt cauſa fluiditatis, ut ſequenti expe- 
rimento patebit. Si duæ libræ aquz, una 
temperiei 325, altera 172, miſceantur, tempe- 
ries miſturæ erit 102, medium arithmeticum. 
At ſi libra glaciei ad 32%, et libra aquæ ad 

172, miſceantur, temperies miſturæ erit 327 
et glacies liquefit. Hinc patet quòd quanti- 


tas calorici, quæ libram aquæ elevabit per gra- 


dus 140, requiritur ad liquefactionem æqualis 


quantitatis glaciei, ſine ullo temperiei incre- 
mento. Magnam hanc abſorptionem calorici 


a corporibus inter liquendum, ſine aucta tem- 


perie, cel. Doctor BLack primus detexit, et 
quod hoc caloricum haud ex iſtere defiit, idem 


ſummus philoſophus abunde probavit, often- 


dendo quod eadem quantitas calorici denuò 
apparuerat, dum corpora reverterentur ad ſta- 
tum ſolidum; quod, inter varia alia argumen- 
ta, uno, ex experimento ſequenti duo, pro- 
batur. Miſceantur æqualia pondera aquæ et 
glaciei, et ſit temperies aquæ 32%; et temperies 


glaciei 4*, quinta pars fere aquæ congelabi- 


tur, et miſturæ temperies erit 32%. Inde pa- 


tet quod, in congelatione quintæ partis libræ 
aquæ, quantitas calorici evolvetur que libram 
glaciei elevare valeat per gradus 28, ergo, in 
eadem ratione, quantitas evoluta in congela- 
tione librp aquæ eleyabit temperiem libræ 
glaciei per gradus 140. Notandum eſt quod 


hc 


DE CALORICO. 29 


hec proportio non eſt ad amuſſim accurata, ſed 
ad faciliorem illuſtrationem ita aſſumitur. Do- 
minus LAvols ER ſuis experimentis probavit, 
quod libra aquæ ad 167 liquefaciet libram 
glaciei ad 32, et quod miſturæ temperies 
erit 32%. Inde colligi poteſt eoncluſio gene- 
ralis, quod quantitas calorici, quæ requiretur 
ad glaciem ſolvendam, æqualis erit 4 ejus, 
quæ elevare poteſt æquale pondus aquæ, ejuſ- 
dem ac glacies temperiei, ad ſolitam tempe- 
riem aquæ bullientis. Ex his experimentis 
collatis ſequitur, quod dum aqua congelaſcit, 
vel glacies liquefit, non ſolum magna quantitas 
calorici, verum etiam in pari ratione, evoly1- 
tur aut abſorbetur. In utroque caſu tempe- 
ries manet eadem, dum mutatio procedit: 
nam cum in congelatione aquæ, e. g. evolutio 
calorici pendet ex congelatione, proportionalis 
erit quantitati aquæ congelatæ, ſed quoniam 
congelatio pendet ex poteſtate refrigerante 
medii cingentis, quantitas congelata erit ut 
hæc poteſtas; itaque evolutio calorici erit ſem- 
per ut abſorptio, hoc eſt, miſtura aquæ et gla- 


ciei ſemper eandem habebit temperiem. Ob 


ſi miles 

fimiles rationes, glacies inter liqueſcen- 
dum, aqua bulliens, et vapor dum condenſa- | 
tur, temperiem immutatam habebunt. Et 
converſim, cum corpora diverſis quantitatibus 
calorici expoſita, inter ſtatum eorum 'mutan- 
dum, temperitm fixam retinent, vel abſor- 
bent vel communicant caloricum. 


Quoniam eadem quantitas calorici non ſuffi- 


cit liquefactioni omnium corporum, ejuſdem 


temperiei et ponderis, hzc diſpoſitio diverſa 
reſpectu fluiditatis, oriatur neceſſe eſt ex pecu- 
haritate aliqua ignota in corporibus. De cau- 
ſa abſorptionis calorici, in liquefactione vel 
fuſione, haud certd conſtat. Doctor CxAw- 
FORD, opinionibus doctoris IRVINE adductus, 
ſentit oriri ſolum ex capacitate aucta. Hæc 
verd ſuppoſitio haud omnind explicat cauſam 
auctæ capacitatis. Ab aliis putatur oriri ex 
combinatione formata cum calorico. Hee 
duz cauſe forſan abſorptionem promovent, 
nam combinatio calorici cum moleculis corpo- 
rum majorem capacitatem producat, et hc 


major capacitas calorici reſiduum requiret. 
Ex 

Ex hoc eodem principio ingenioſus inventor 
plura nature phænomena explicat : conjicit 
quòd malleabilitas metallorum pendet ex eorum 
combinatione cum calorico. Metalla excuda- 
ta incandeſcunt, ſed ictibus iteratis, fragilia 
fiunt rimiſque fatiſcunt ; nec amplins malleum 
ſuſtinere valent donec igne califiunt. FaBtk 
ferrarius, BoEKHAAvII hortatu, ferrum in- 
candeſcere fecit crebris mallei ictibus, ſed idem 
denuò efficere haud potuit, donec idem fer- 
rum prius in igne candens factum eſt. Hoc 
idem oftendit cauſam, quare aqua nec congela- 
ſcit, nec gelu ſolvitur, ſubito, fed potius len- 
tis paſſibus; quæ utraque, ſi contigiſſent, mag- 
na incommoda, vel etiam periculum maximum, 
inferrent. Hoc modo res explicatur, cum to- 
ta aqua refrigeratur ad 329%, tunc pars ejus 
congelaſcit, et ex hac parte, dum eam muta- 
tionem ſubit, certa quantitas calorici evolvi- 
tur, quæ reliquæ aquæ temperiem auget; nec 
congelatio procedit, donec, hæc quoque me- 
dio refrigeranti impartitur : hoc modo refri- 
geratio et congclatio ſucceſive producuntur, 
donec tota aqua, niſi altitudinis magnæ, con- 

| gelatur; 

gelatur; et interea miſturz temperies ſemper 
eadem manebit, uti antea explicatum eſt, 


Similiter, glacies non poteſt cingi medio 
temperiei altioris, quin liquiſcat, et calori- 
cum abſorbeat ob auctam capacitatem, et 
dum hoc fit, miſtura temperiem fixam habe- 
bit, et liquefactio lente procedet. Ob hanc 
cauſam, abſorptio hecce et evolutio calorici 
obſervationem noſtram effugere ſolent. Id ve- 
rò optime percipi poſſit ex ſequenti experi- 
mento, primum a FAREINHEIT inſtituto, et 
poſtea ab ill. BLAck luculenter explicato. Si 
aqua, e qua aer extricatus eſt, atri valde frigido 
ex ponatur, ita ut nullam agitationem patiatur, 
temperies ejus minuetur etiam per ſeptem gra- 
dus infra 32* ; nec tamen congelabitur aquæ 
pars ulla; ſed fi agitetur, portio ejus ſubito 
gelaſcere comperietur, et nunc temperies miſ- 


ture ex aqua et glacie ſurget ad 32%. Hoc 


quoque explicat qua ratione miſt uræ quædam, 
ſicut nivis et ſalium, aquæ et acidi vitriolici, 
&c. temperiem auctam vel frigus producunt; 
nam in priori exemplo, miſtura, inter lique- 
ſcendum, 


ſcendum, caloricum requiret, vel ad liquefac- 
tionem, vel ob capacitatem auctam; hoc au- 
tem caloricum neceſſarid ſuppeditabitur a cor- 
poribus adjacentibus, et hoc modo frigus, in- 
tenſitatis quam novimus maximæ, productum 
eſt. In altero exemplo, aquæ ſcilicet et acidi 
vitriolici, hujuſce contrarium fere accidit, 
nam capacitas mixturæ videretur eſſe minor 
ſumma capacitatum aquæ et acidi ſeparatim, 
quum mixturam evolutio calorici plurimi co- 
mitatur, adeò ut temperies ejus permultum 


augeatur. 


Doctor BLack comperiit quoque quod, in 
converſione aquæ in vaporem, magna quanti- 
tas calorici requiritur ad ei dandam formam 
fluidi elaſtici, nec inde temperies afficitur. 
Vapor, ſicut fluiditas, producitur temperiem 
augendo, et ſimiliter deſtruitur abſtractione 
calorici. Sed productio vaporis in hoc maxi- 
me differt a productione fluiditatis, quòd illa 
multum afficitur preſſurà, ut evidenter patet 
ex machina Paein1, in qua aqua ad gradum 
temperiei ſolito multò altiorem elevari poteſt, 

E ob 

ob preſſuram auctam; apparet quoque ex eo 
quòd aqua tepefacta incluſa in recipulo antliæ 
pneumaticæ, aëre educto, ebullire incipit. In 
ſummis etiam montibus aqua requirit minorem 
gradum temperiei ad bulliendum, quam in lo- 
cis inferioribus. Abſorptio calorici inter eva- 
porandum optimè probatur experimento cum 
machina PAIN I. Poſtquam aqua in hac ma- 
china ad gradum temperiei multùm ſupra 212 
elevatur, ſi tune operculum removeatur, vapor 
violenter exit, et temperies aquæ ſubitò redu- 
citur ad gradum 212; nee interea caloricum 
in vapore detegitur, nam ei thermometrum ap- 
plicatum indicat tantum gradum 212. Idem 
plurimi aliis experimentis probatur, et etiam 
ex eo præcipuè quod, in vaporis condenſatione, 
eadem quantitas calorici, ac quæ antea diſpa- 
ruerat, evolvitur et ſenſibilis fit. Nam ex 
experimentis domini Warr apparet, quod 
quantitas calorici producta in condenſatione 


quantitatis cujuſvis vaporis, elevare valeat æ- 


quale pondus ſubſtantiæ non evaporabilis, e- 
juſdem ac aqua capacitatis, per gradus 943. 
| Hæc 

Hæc abſorptio calorici, inter evaporandum, 
plurima naturæ phænomena explicat, ut nem- 
pe frigus magnum productum evaporatione; 
nam vapor, dum formatur, abſorbet caloricum 
a corporibus adjacentibus. Hoc phæunomenon 
primò obſervatum eſt in experimentis quibuſ- 
dum ab ill. CuLLENxo inſtitutis. Thermome- 
trum ex fluidis ſublatum magis ſubſediſſe ap- 
paruerat, quam ex differentiis temperiei aliquis 
a priori computaret. Id poitza compertum 
eſt orir1 ex evaporatione guttulæ fluidi, que 
bulbo inſtrument: adhæſerat. Magis conſpi- 
cue autem ex ſequenti experimento idem ap- 
parebit. ther, in recipulo exantlato ma- 
chinæ pnuematicæ incluſus, ebullire obſervatur, 
et inter evaporandum, talis frigoris gradus pro- 
ductus eſt, ut aqua, in quam vas ætherem con- 
tinens immerſum eſt, magna ex parte congela- 
ta fuerit. Ex hoc experimento docemur quod 
etherem, in adeſſet preſiura atmoſphæœræ, 
nunquam ſub forma fluidi haberemus, ut etiam 
magnam quantitatem calorici diſparere in eva- 
poratione fluidorum. Ex dictis vero cuivis 


facue apparebit, evaporationem inter et eas, 


quæ 


ns 

que dicuntur miſturæ congelantes, analogiam 
quandam obtinere; nam ab utriſque diminu- 
tio temperiei vel frigus producitur, dum calo- 
ricum ex corporibus vicinis abſtrahitur. 
Eodem modo explicatur qui ratione ſudor 
in vaporem converſus mitigat calorem illum 
ingentem, ab exercitatione, vel aëre nimis ca- 
lido, vel aliis rebus interne vel externe adhi- 


bitis, productum iri. 


Exinde etiam rei, quæ patribus noſtris pror- 
ſus incredibilis appareret, ſed quæ nunc experi- 
mentis plurimis confirmatur, cauſa in aprico eſt: 
hominem ſcilicet poſſe remanere illæſum, per 
aliquot temporis minuta, in atre calefacto vel 
ſupra gradum aquæ bullientis. Cl. Du Ha- 
MEL primo contigit notare rem adeò miram: 
obſervabat nempe puellas manere, fine ullo 
incommodo, per quinque hore minuta in fur- 
nis calefactis ad gradum 240 thermometri. 
Hoc idem, non ita pridem, experimentis ſæ- 
piùs iteratis cl. Foxpyck, Banks, BLAG DEN. 


et SOLANDER, confirmarunt, In temperie ta- 
li 

li ſudor copioſus citd prorumpit, qui, dum e 
corpore diffluit, aliquantum forſan imminuat 
calorem ejus; ſed hoc præcipuè efficit ſue- 
ceſſivã ejus converſione in vaporem, in temperie 
tam alta; nam ob auctam tunc capacitatem 
magna quantitas calorici abſtrahitur, non ſo- 


lim ex ſuperficie corporis, ſed etiam ex atre 


id immediate ambiente. Hoc modo corpus 


ipſum non ſolùm refrigeratur vapore inter 


formandum, ſed etiam amicitur quaſi atmoſ 


phæra frigidiore, denſiore, quæ, ob cauſas fupra 
allatas, arcebit arem fervidiſſimum, importu- 
niſſimum, citiſſime nociturum. Quòd hie foret 
rerum ſtatus probatur etiam ex experimentis 
ipſis; nam fi quando membra ejus agitare au- 
deret incluſus homo, illicò caloris ſenſus ingra- 
tiſſimus ſubſecutus eſſet; at flatum e folle e- 
miſſum tolerare vix, aut ne vix quidem, poſſi- 


bile foret; corporis nempe miti, aëreo veſtitu 


agitatione exuto, et fervidi aëris majore copia 


applicatà. Evaporatio e pulmonibus quoque 


temperat calorem ibi ſentitum iri: quinetiam 


doctor Cx AWVORD conjecit ex experimentis 


ſuis, multo minorem quantitatem caloris pro- 
ductam 

ductam fore a corpore ipſo in alta temperie ; 
ſed an hoc fit verum, an aliter, parùm quidem 
refert in præſenti caſu, quoniam totum fere 


periculum timendum eſſet ex actione calori- 


ei externi. 


Ex experimentis conſtat quòd omnia flui- 
da bulliunt in vacuo, in gradu temperiei ad mi- 
nimum 1202 infra eum gradum quo ſolent 
ſub preſſura ſolita atmoſphæræ: quinimo a 
multis putatur ni adeſſet preſſura, nulla exiſ- 
teret fluid itas, ſed ſubita eſſet tranſitio a ſtatu 
ſoliditatis ad ſtatum vaporis. Id certe fit in 
quibuſdam corporibus, ut camphora, ammo- 
nia, arſenico, & c.; nam camphora, temperie 
auctà, immediate vapores emittere incipit, at 
preſſura ſufficiente factà, fluit ficut oleum, et 
ita optime oftendit preſſure effectum. Licet 
perpauca corpora reſiſtere valeant actioni calo- 
rici, nec in fluida aut vapores ſeſe mutari ſi- 
nant, utpote terræ quædam, attamen ex analo- 
gia concludimus quod etiam he hanc muta- 
tionem ſubirent, ni incapaces eſſemus produ- 


cendi intenſitatem neceſſariam calorici. Ex 
eadem 

eadem analogia ſequi videretur quod omnia 
fluida, etiam ater ipſe, ſtatum ſuum exiſtentiæ 
debent calorico, et quod ſolida fierent, fi hu- 
juſce ſatis magna quantitas ſubtrahi poſſit. 


Eſt quoque alius generis vapor, qui in mi- 
nore temperiei gradu formatur, et evaporatio 
ſpontanea nominatur, quum nulla omnino 
agitationis ſigna, ficut ille prior, exhibet. 
Hujuſce evaporationis plurima quidem corpo- 
ra indicia edunt, et inde molis eorum immi- 
nutionem quamvis lentam ſubeunt. Sic aquam 
aeri vaſis apertis expoſitam ſenſim imminui 
videmus, et eo magis quo calidior tempeſtas, 
quamvis in gelu etiam idem obtinere com- 
pertum eſt. Hicce vapor differt a præcedente 
in eo, quod hic nulla elaſticitatis ſigna exhi- 
bet; nam aqua contineri poſſit in vaſis clauſis, 
per tempus quodvis, ni caloricum applicaretur. 
Quoniam vero nulla fluidi commotione aſcen- 
dit, abundè patet eum ex ſuperficie ejus ſola 
formari: hoc etiam experimentis probatur, nam, 
cæteris paribus, evaporatio major eſt quo latior 
ſuperficies. Invenitur quoque ſtagnationem 


ejus 

ejus formationi pluris impedire ; hinc venti, ob 
diſfipationem vaporis antea producti, formatio- 
nem pluris multum promovent. Sicut tem- 
peries aucta formationem ejus auget, fic fri- 
gus eum condenſat, et id percipi poſſit, poſt ſu- 
bitas tempeſtatis mutationes, aëre frigido cali- 
diorem excipiente, ut in feneſtris vel domicilio- 


rum parietibus ab eo madefactis. 


Ex eadem cauſa pendet roris productio, nam 
in tempeſtate calida et ſerena, vapor non diſſi- 


patur ſed in aëre aliquantum elevatur, et noc- 
tis frigore condenſatus deſcendit ſub forma 
roris. Ex eodem principio quoque pendet for- 
matio nubilarum ex quibus lætus deſcendit 


imber. 


De hu uſce evaporationis cauſa variæ prola- 
tz ſunt opiniones, ſed ego eas tantum, quæ 
mihi veriſimiliores eſſe apparent, hic recenſeam. 
Sicut aqua calida plus ſalium diſſolvit, et magis 
etiam cum agitatur, fic aer calidus plus aquæ 
ſolvit, tum etiam quo magis agitatur; et cum 
aqua frigefacta deponit partem ſalis quem an- 

tea 

tea ſolutum habuerat, fic aër quoque frigidior 
factus partem aquæ ſuæ deponit. Has at- 
tractiones ſimiles obtinere ex compluribus re- 
bus congruentibus probatur, atque analogia eſt 
evidens et naturalis. Hzc ſolutio ergo videretur 
eſſe una ſaltem cauſa, ſed nullo modo poteſt 
eſſe ſola cauſa; nam evaporatio locum ha- 
bet in vaſis e quibus ater extractus eſt; quod 
hec ergo ex calorico pendet ut credamus in- 
ducimur, quoniam nullam aliam cauſam hic 
agnoſcimus, et abſorptio calorici probatur ex 
experimentis CulIENT, cel. FRANKLINI et 


plurium gravium virorum. 


Omnia fere corpora igni ſubjecta, ct ad cer- 
tum temperiei gradum elevata, eundem in om- 
nibus, lucem emittunt, qui fit ſplendidior quo 
altior temperies. Productio lucis, in hoc caſu, 
nondum bene explicata eſt, et parum quidem 
refert, in praeſens, confictas de eà theorias re- 
ferre. III. Nxwrous primus æſtimare cona- 
tus eſt in quo gradu temperiei corpora incipe- 
rent lucem emittere in tenebris, et id gradui 


635 (nempe thermometri FAHRENHEITEANI 


2 aqua 


* — —_ - aww 
* — — — . — — 
U Aut - — 


- 
* * 


42 DE CALORICO. 


quo ubique utor) adjudicavit, ut etiam maxi- 
mum temperie 1incr2mentum ab igne com- 
muni productum iri, gradui 1049. Sed in hoc 
plurima fecit ingenioſus admodum Dominus 
WEDpGtwoop, cujus laboribus artes multum 
debent, qui eximia pyrometri ſu1 inventione 
yarios temperiei gradus, etiam longe ſupra 
200009, æſtimare valebat. 
p 

In omnibus ſupra enarratis calorici effecti- 
bus, corpora combinationem cum eo tantim 
ineunt, et, calorico detracto, ad priſtinum eo- 
rum ſtatum redeunt; nec interea plus calorici 
emittere obſervantur quam antea acceperant. 
Eft autem quædam corporum claſſis, e quibus 


omnia, operatione calorici, novam induunt 


naturam, et novas prorſus combinationes in- 


eunt. Hæc corpora imflammabilia nuncupan- 
tur, et talis eſt eorum natura ut, calorico ſuf- 
ficiente admoto in aëre aperto, lucem et calo- 
roricum emittere pergant, donec in ſimilem 
cum cæteris corporibus naturam redigantur, et 


haud amplins inflammationis capacia ſint. Ex 


his nonnulla quidem, utpote ſpiritus vini et 


ſulphur, 

ſulphur, nullum reſiduum relinquere videren- 
tur, ſed fi area ebmbuſtionis proles cohibea- 
tur, tunc hæc quoque invenientur ſimilem cum 
aliis, ejuſdem claſſis, corporibus mutationem 
ſubiiſſe; nam ſpiritus convertitur in aquam et 
ſulphur in acidum. Cauſæ hujuſce mutatio- 
nis corporum, inter comburendum, variæ aſ- 
ſignatæ ſunt. A prioribus chemicis exiſtima- 
tum eſt, omnibus ſubſtantiis inflammabilibus 
principium ineſſe commune, idem in omnibus, 
phlogiſton dictum, et combuſtionem pendere 
ex ſeparatione hujuſce principii. Me longi- 
us ab incœpto traheret, et quidem ſolitos, in 
tentamine tali, limites omnino exuperaret, 
enumerare varias fignificationes, quas hoc 
phlogiſton deinceps habuit, mutationes quas 
de eo theorize ſubière, et rationes quibus hæ 
mutationes innitebantur. Nec quidem operæ 
pretium facturus ſim, quum graves ob cauſas 
opinio admodum diverſa nunc obtinet ; quo- 
niam plurimis experimentis probatur, corpora, 
inter comburendum, non modo non phlogiſton, 
ſeu quodvis tale emittere, verùm etiam contra 


magnam ponderis acceſſionem acquirere. Hoc 


compertum 

compertum eſt oriri ex decompoſitione alterius 


partis atris atmoſphærici, gaſis nempe oxyge- 
nii, quod ſolum combuſtioni inſervit, et ex 
combinatione oxygenii cum principio quodam 
corporis inflammabilis, ad novam ſubſtantiam 
formandam, quæ nova ſoboles ſemper inveni- 
tur minorem poſſidere capacitatem are puro; 
magna quantitas ergo calorici evolvitur, quod 
ſenſibile redditum fete diffundit per corpora 
cingentia. Si ſubſtantia inflammabilis in vapo- 
rem convertatur in temperie producta, tunc 
combinatio oxygenii cum vapore locum habe- 
bit ad diverſas diſtantias a corpore ipſo, et hoc 


modo flamma producitur. 


Reſpiratio animalium idem fere efficit ac 
combuſtio, nam cl. CRAWFORD abunde pro- 
bavit gas oxygenium mutari in pulmoni— 
bus, combinatione ſua cum hydro- carbonio 
ſanguinis venoſi, in gas acidum-carbonicum et 
aquam; et cum hc minorem are conſumpto 


capacitatem habent, magna quantitas calorici 


ſuperflui impertitur ſanguini arterioſo, ad auc- 


tam ejus capacitatem ſuppeditandam, quod ca- 
loricum. 

loricum per decurſum circuitus perpetud e- 
volvitur, dum ſanguis, hydro- carbonium ac- 
cipiens a variis corporis partibus, venoſus fit, 
et ĩdeò minus capax calorici : fic, quaſi ſpecie 
quadam combuſtionis, materia nocitura e cor- 
pore eliminatur, et calor animalis ſervatur lon- 


ge ſupra ſolitam medii cingentis temperiem. 


Sed quoniam ater, a quo ducimus hoc pa- 
bulum vitæ, ſimiliter corrumpitur combuſtio- 
ne, reſpiratione et variis aliis cauſis, adeò ut 
citd his operationibus minus aptus, ut etiam 
peſtiſer ac lethalis, evaſurus eſſet, ni magnum 
hoc diſpendium aliquo modo compenſaretur, 
et noxia mephitis corrigeretur; hæe ambo 
miris quidem modis effici reperimus. Nam 
dum ob circulationem atris antea explicatam, 
et actionem ventorum, qui ex eodem princi— 
pio pendent, materies nocitura diſſipatur in 
auras, et cum magna atmoſphere mole miſce- 


tur, omne plantarum genus, vegetabilia læta, 


 atrem denuò reddunt purum, ſalubrem, ſuis 


vicibus fungendis aptum. Cel. admodum 
doQtori PRIESTLY debemus hanc magnam no- 


titlæ 


* 

titiæ noſtræ acceſſionem, qui plurimis experi- 


mentis oſtendit, ob lucis actionem in vegeta- 


bilia, aë᷑rem purum ſeu gas oxygenium ab eis 
ſecerni, vel ſaltem quo modo cunque produ- 
ci; et exinde videre eſt quòd caloricum, me- 
diante acre puro, per regna animalia et vegeta- 


bilia perpetuum circuitum abſolvit. 


Hactenus attigi, leviter quidem, ſed quoad 
hujuſce operis natura ſineret, generaliores quoſ- 
dam calorici effectus, et 11s præcipue, fi ullis, 
immoratus ſum, quibus clarum hæc noſtra 
ætas lumen fudit ; hi enim ſunt ſplendidi, mi- 
rabiles et cognitione digniſſimi. Etiam ex 
hoc brevi conſpectu facile apparebit quanti 
fit caloricum momenti in nature operation1- 
bus promovendis ; immo ex eo potiſſimùm 
pendere tot miras ejus functiones, quandoqui- 
dem eſt principium motus, actionis et vitæ. 
Sine calorico nec vigerent plantæ, nec creſ- 
cerent, nec omnino exiſterent: ei animalia 
quoque debent vigorem, et etiam vitam ſuam : 
eo enim deficiente, citd torpent, et ſenſum, 


motum, vitamque amittunt. Elementa demum 
| ipſa, 

ipfa, uti apellantur, aer, aqua, &c. talia exiſte- 
re deſinerent fi ſpoliarentur calorico, In his 
vero contemplandis plane videmus confilium 
providens, potentiam ſummam, ſapientiam di- 
vinam et bonitatem immenſam, quæ cuncta 
arguunt exiſtentiam uNlus a quo omnia ſunt, 
e cujus nutu univerſum pendet, quem ADMI- 
RARI, VENERARI, cum ſummo amore VERERT 


debemus. 

